Navodilo za NAR 7. razredi za 8. teden od 11. 5. do 15.5. 2020

Pozdravljeni sedmošolci!

Zaključili smo s poglavjem o gradbenih tipih živali. Večina učencev je tudi uspešno opravila preverjanje. Vsi, ki ste poslali rešitve in oceno – hvala. Lepo ste sodelovali in preverili svoje znanje.

Za zaključek naravoslovja v 7. razredu bomo opisali (ponovili) osnovne znake življenja pri živalih.

Prva tema bo: KAKO SE ŽIVALI PREHRANJUJEJO? Ali KAKO DO HRANE?

Izbereš lahko delo z učbenikom: KAKO DO HRANE? Preberi v učbeniku stran 104 do 107 in odgovori na spodnja vprašanja.

Če imaš raje delo z računalnikom, pa izberi i-učbenik: <https://eucbeniki.sio.si/nar7/2011/index.html>

(NAR 7 – kazalo – živa narava- zakaj se živali prehranjujejo? - stran 162 – 170)

Tu imaš razlago in naloge z rešitvami. Preberi in reši ter odgovori na spodnja vprašanja.

Odgovori:

1. Kaj je najpomembnejši vir energije za živali (živalsko celico)?

2. Kakšen je pomen živali v ekosistemu?

3. Kako imenujemo sproščanje energije v celici (v mitohondriju)?

4. Kakšna je razlika med prebavo in presnovo?

5. Kako žival spravi hrano v telo (v usta) in s čim se hrani?

* Paramecij
* Ožigalkar (m. vetrnica)
* Metulj (žuželka)
* Rak
* Kača
* Sokol (ptica)
* Krava
* Lev

6. Napiši pravilni vrstni red zgradbe (delov) prebavne cevi višje razvitih živali!

7. Kakšna je dolžina črevesa pri rastlinojedih in mesojedih sesalcih? Zakaj?

Natančno in pozorno preberi poglavje v učbeniku ali na spletu. Odgovore zapiši v zvezek in mi jih konec tedna pošlji v vpogled.

Lep pozdrav, učiteljica Vilma Seražin Brus